Helstrup ble langt på vei rikskjent i 2000-årene gjennom et TV-innslag som viser hans oppgave som oppsanger ved Oslo Lysverker. Innslaget gikk i NRK-programmet om bestod av eldre innslag fra . Klippet ble deretter vist flere ganger i det interaktive NRK-programmet i 2004 og 2005. Innslaget er fra 1979 og viser en av de siste oppdragene Helstrup hadde som oppsanger på arbeidsplassen før etaten gikk til anskaffelse av en moderne trekkemaskin for å trekke kabel med. Hans jobb som oppsanger gikk ut på å dirigere arbeiderne gjennom kabelstrekket. Han hadde også oppgaven å stoppe og sette i gang strekket. Normalt ble en slik jobb gjennomført av 50-60 mann. Hans mest kjente strekk var fra Smestad til Ris transformatorstasjon (575 meter). Hans lengste strekk var på 612 meter og det var da over hundre mann som dro. Innslaget med kabeltrekkerne ble introdusert av programleder Agnete Tjærandsen og opprinnelig vist i den 13. april 1979. I 1989 var Helstrup gjest i Rolv Wesenlunds talkshow , som den gang gikk på Norsk TV1.